Toivo Kärki
Toivo Pietari Johannes Kärki (3. detsember 1915 Pirkkala – 30. aprill 1992 Helsingi) oli soome helilooja, pianist ja produtsent. Tema laule on lindistatud üle 1400. Ta kirjutas muusika üle 50 filmile ning paljudele näidenditele ja revüüdele. Toivo Kärki tegi palju koostööd Reino Helismaaga, kellega ta kasutas paljude koos tehtud laulude puhul ühist pseudonüümi Orvokki Itä. Kärki on maetud Helsingi Hietaniemi kalmistule.